Maryam Mirzakhani

Maryam Mirzakhani (en ) nada en Teherán o 12 de maio de 1977 e finada en Palo Alto (California) o 15 de xullo de 2017 foi unha matemática iraniana,Maryam Mirzakhani, first woman to win maths' Fields Medal, dies  profesora de matemáticas na Universidade Stanford. Os seus campos de traballo incluíron a teoría de Teichmüller, a xeometría hiperbólica, a teoría ergódica e a xeometría simpléctica.

O 13 de agosto de 2014, Mirzakhani converteuse na primeira muller e a primeira persoa iraniana en recibir a medalla Fields, o premio máis prestixioso das matemáticas. O comité do premio citou o seu traballo na "dinámica e a xeometría das superficies de Riemann e os seus espazos módulo".

 Traxectoria 
Mirzakhani asistiu en Teherán á escola Farzanegan, que formaba parte da Organización Nacional para o Desenvolvemento de Talentos Excepcionais.

En 1994 gañou a medalla de ouro na Olimpíada Matemática Internacional, primeira estudante iraniana en conseguilo. Na seguinte edición converteuse na primeira iraniana en conseguir unha puntuación perfecta e en gañar dúas medallas de ouro.

Obtivo o seu grao en matemáticas en 1999 na Universidade Sharif de Tecnoloxía de Teherán. Marchou aos Estados Unidos para continuar o seu traballo, logrando o doutoramento na Universidade Harvard en 2004, traballando baixo a supervisión do gañador da medalla Fields Curtis McMullen. En 2004 acadou unha colaboración no Instituto Clay de Matemáticas e como profesora na Universidade de Princeton.

Mirzakhani fixo varias contribucións á teoría de espazos módulo sobre superficies de Riemann. Nos primeiros traballos, Mirzakhani descubriu unha fórmula para expresar o volume dun espazo módulo cun genus dado como polinomio en función do número de compoñentes de fronteira. Isto levouna a obter unha nova demostración para a fórmula descuberta por Edward Witten e Maxim Kontsevich sobre os números de intersección das clases tautolóxicas sobre espazos módulo, ademais dunha fórmula asintótica para o crecemtne do número de xeodésicas pechadas sobre unha superficie hiperbólica compacta, xeneralizando o teorema das tres xeodésicas para superficies esféricas. O seu traballo seguinte centrouse na dinámica de Teichmüller sobre espazos módulo. En particular, probou a conxectura de William Thurston.

A Mirzakhani foille concedida a medalla Fields en 2014 pola "súa extraordinaria contribución á dinámica e á xeometría das superficies de Riemann e os seus espazos módulo" , converténdose na única muller que a posúe até hoxe. O premio foi recibido en Seúl durante o Congreso Internacional de Matemáticas.Stanford's Maryam Mirzakhani wins Fields Medal, Bjorn Carey, Stanford.edu, Retrieved 12-8-2016 O presidente Hassan Rouhani felicitouna.

Dende 2019, o 12 de maio celébrase o Día das Mulleres Matemáticas, para conmemorar o nacemento de Maryam Mirzakhani.

 Vida privada 
En 2013, a Mirzakhani diagnosticáronlle cancro de mama.Iranian math genius battles cancer recurrence at US hospital  Tras catro anos estendéuselle á medula ósea e faleceu o 15 de xullo de 2017.<ref name="mehrnews">{{Cita novas|title=Maryam Mirzakhani "died|url=http://www.mehrnews.com/news/4029259/مریم-میرزاخانی-درگذشت|agency=Mehr news Agancy|date=15-7-2017|language=fa}}</ref>

 Notas 

 Véxase tamén 

 Bibliografía 

 De Marchi, Vichi (2020). Ellas son de ciencias : Historias, pasiones y sueños de 15 científicas''. Madrid: Ediciones del Laberinto. ISBN 978-84-1330-038-2

 Outros artigos 
 Medalla Fields

 Ligazóns externas 



Categoría:Matemáticos de Irán
Categoría:Nados en Teherán
Categoría:Nados en 1977
Categoría:Finados en 2017
Categoría:Profesores da Universidade Stanford
Categoría:Medalla Fields
Categoría:Finadas por cancro de mama
Categoría:Alumnos da Universidade Harvard